**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO uždarajai akcinei bendrovei „molėtų vanduo“ pagal patikėjimo sutartį**

2020 m. liepos    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu**,** 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12 straipsnio 1, 3, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.2 papunkčiu, atsižvelgdama į uždarosios akcinės bendrovės „Molėtų vanduo“ 2020 m. birželio 12 d. raštą Nr. IS-104 „Dėl turto perdavimo“,

Molėtų rajono savivaldybės taryba nusprendžia:

1. Perduoti Savivaldybei nuosavybės teise priklausantį nekilnojamąjį turtą uždarajai akcinei bendrovei „Molėtų vanduo“ (kodas 167524751) patikėjimo teise pagal turto patikėjimo sutartį savarankiškosioms savivaldybės funkcijoms – geriamojo vandens tiekimui ir nuotekų tvarkymo organizavimui – įgyvendinti 10 (dešimčiai) metų, bet ne ilgiau nei yra įgyvendinamos Savivaldybės funkcijos:
	1. vandentiekio bokštą su gręžiniu ir vandentiekio tinklais, esančiais Molėtų r. sav., Joniškio sen., Joniškio mstl., Arino g. 14. Turto įsigijimo vertė 21639,25 Eur, likutinė vertė 2020 m. liepos 1 d. 0,00 Eur;
	2. nuotekų tinklus (registro Nr. 44/1359471; unikalus Nr. 4400-2671-7464; plane pažymėta KF; ilgis 131,00 m), esančius Molėtų r. sav., Joniškio sen., Joniškio mstl., Arino g. 20. Turto įsigijimo vertė 16076,24 Eur (5524,68 Eur Europos Sąjungos lėšos, 7163,09 Eur Savivaldybės biudžeto lėšos, 3388,47 Eur valstybės biudžeto lėšos), likutinė vertė 2020 m. liepos 1 d. 14308,31 Eur (4917,18 Eur Europos Sąjungos lėšos, 6375,48 Eur Savivaldybės biudžeto lėšos, 3015,65 Eur valstybės biudžeto lėšos).
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją ir uždarosios akcinės bendrovės „Molėtų vanduo“ direktorių pasirašyti 1 punkte nurodyto turto patikėjimo sutartį, perdavimo ir priėmimo aktą.
3. Pripažinti netekusiu galios Molėtų rajono savivaldybės tarybos 2020 m. birželio 25 d. sprendimą Nr. B1-180 „Dėl savivaldybės nekilnojamojo turto perdavimo uždarajai akcinei bendrovei „Molėtų vanduo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras